EUROOPAN YHTEISÖJEN KOMISSIO 
Bryssel, 12.06.1996 
KOM(96) 260 lopull. 
96/0153 (ACC) 
Ehdotus 
NEUVOSTON PÄÄTÖKSEKSI 
Euroopan yhteisön ja sen jäsenvaltioiden sekä Puolan tasavallan Eurooppa-sopimuksen 
mukaisen kirjeenvaihtona tehdyn sopimuksen tekemisestä teollisuustuotteiden 
vaimentamisen alalla 
(komission esittämä) 

Perustelut 
Puolan toukokuussa 1995 voimaan tulleeseen varmentamisjärjestelmään sisältyi tiettyjä 
määräyksiä, joita Euroopan yhteisö piti huolestuttavina yhteisöstä peräisin olevien 
teollisuustuotteiden viennin kannalta. Tämä huoli perustui siihen, että Puolan 
varmentamisjärjestelmässä lueteltiin suuri määrä teollisuustuotteita, joihin olisi 
sovellettava pakollista varmentamismenettelyä Puolassa, mikä olisi omiaan vaikeuttamaan 
kauppaa. 
Eurooppa-sopimuksen mukainen assosiointikomitea on tästä syystä katsonut 
välttämättömäksi säännellä asiaa kahdenvälisesti asettamalla varmentamista käsittelevän 
työryhmän, jonka tehtävänä on löytää ratkaisu näihin ongelmiin. Työryhmä saavutti 
ensimmäisissä kokouksissaan asteittaista edistystä pystyen karsimaan niiden tuotteiden 
määrää, joita pakollinen Puolassa suoritettava varmentamismenettely koski. 
Komission ja Puolan viranomaisten Varsovassa 20 - 22 päivänä helmikuuta 1996 
pidetyssä kokouksessa molemmat osapuolet hyväksyivät varmentamiseen sovellettavan 
kokonaisvaltaisen lähestymistavan, joka kattaa erilaiset varmentamiseen liittyvät 
näkökohdat kuten yhteisön tuotteiden pääsyn Puolan markkinoille, Puolan lainsäädännön 
lähentämisen Euroopan yhteisön direktiiveihin, vastavuoroista tunnustamista koskevat 
sopimukset ja teknisen avun. Tällä lähestymistavalla pyritään sääntelemään 
varmentamiseen liittyviä kysymyksiä yhtenä kokonaisuutena sen sijaan, että kutakin 
tuotetta käsiteltäisiin erikseen. Neuvoston keskieurooppalaisten jäsenvaltioiden ryhmä on 
pitänyt tätä ratkaisua hyväksyttävänä. 
Komissio on parafoinut tähän lähestymistapaan liittyvät asiakirjat 21 päivänä helmikuuta 
1996. 
Tämän johdosta komissio pyytää neuvostoa hyväksymään liitteenä olevan ehdotuksen 
neuvoston päätökseksi, jotta tämä lähestymistapa voitaisiin virallistaa kirjeenvaihtona 
tehdyllä sopimuksella. 
rv\r\ STTKT\ 
Ehdotus: 
NEUVOSTON PÄÄTÖS 
tehty 
Euroopan yhteisön ja sen jäsenvaltioiden sekä Puolan tasavallan Eurooppa-sopimuksen 
mukaisen kirjeenvaihtona tehdyn sopimuksen tekemisestä teollisuustuotteiden 
vaimentamisen alalla 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen ja erityisesti sen 113 artiklan 
yhdessä sen 228 artiklan 2 kohdan kanssa, ja 
ottaa huomioon komission ehdotuksen, 
ON PÄÄTTÄNYT SEURAAVAA: 
1 artikla 
Hyväksytään Euroopan yhteisön puolesta Euroopan yhteisöjen ja niiden jäsenvaltioiden 
sekä Puolan tasavallan Eurooppa-sopimuksen mukainen Euroopan yhteisön ja Puolan 
tasavallan kirjeenvaihtona tehty sopimus teollisuustuotteiden varmentamista koskevasta 
kokonaisvaltaisesta lähestymistavasta, sellaisena kuin tämä lähestymistapa on selostettuna 
asiakirjoissa "Liite Brysselissä 21 ja 22 päivänä marraskuuta 1995 pidetyn Euroopan 
yhteisöjen komission ja Puolan kokouksen pöytäkirjaan" ja "Julistus yksityiskohtaisten 
sääntöjen tulkinnasta". 
Tämän varmentamista koskevan sopimuksen tekstit ovat tämän päätöksen liitteenä. 
2 artikla 
Neuvoston puheenjohtaja valtuutetaan nimeämään henkilö, jolla on valtuudet allekirjoittaa 
tämä sopimus yhteisöä sitovasti. 
Tehty Brysselissä 
Neuvoston puolesta 
Puheenjohtaja 
3 
KIRJE EUROOPAN UNIONIN NEUVOSTOLTA 
Arvoisa Herra, 
Euroopan yhteisö ja Puolan tasavalta ovat Eurooppa-sopimuksen mukaisesti sopineet 
teollisuustuotteiden varmentamista koskevasta kokonaisvaltaisesta lähestymistavasta, 
sellaisena kuin tämä lähestymistapa on selostettuna liitteenä olevissa, 21 päivänä 
helmikuuta 1996 parafoiduissa asiakirjoissa "Liite Brysselissä 21 ja 22 päivänä 
marraskuuta 1995 pidetyn Euroopan yhteisöjen komission ja Puolan kokouksen 
pöytäkirjaan" ja "Julistus yksityiskohtaisten sääntöjen tulkinnasta". 
Sopimuspuolet hyväksyvät tämän kirjeenvaihtona tehdyn sopimuksen omien 
menettelyjensä mukaisesti. Sopimus tulee voimaan, kun Puola ilmoittaa tarvittavien 
sisäisten menettelyjensä päätökseen saattamisesta. Siihen saakka sopimusta sovelletaan 
väliaikaisesti 21 päivästä helmikuuta 1996. 
Olisin kiitollinen, jos voisitte varmistaa hallituksenne hyväksyvän edellä esitetyn. 
Vastaanottakaa, Arvoisa Herra, korkeimman kunnioitukseni vakuutus. 
Euroopan unionin neuvoston puolesta 
4-
KIRJE PUOLAN TASAVALLAN HALLITUKSELTA 
Arvoisa Herra, 
minulla on kunnia ilmoittaa saaneeni seuraavan päivätyn kirjeenne: 
"Arvoisa Herra, 
Euroopan yhteisö ja Puolan tasavalta ovat Eurooppa-sopimuksen mukaisesti sopineet 
teollisuustuotteiden varmentamista koskevasta kokonaisvaltaisesta lähestymistavasta, 
sellaisena kuin tämä lähestymistapa on selostettuna liitteenä olevissa, 21 päivänä 
helmikuuta 1996 parafoiduissa asiakirjoissa "Liite Brysselissä 21 ja 22 päivänä 
marraskuuta 1995 pidetyn Euroopan yhteisöjen komission ja Puolan kokouksen 
pöytäkirjaan" ja "Julistus yksityiskohtaisten sääntöjen tulkinnasta". 
Sopimuspuolet hyväksyvät tämän kirjeenvaihtona tehdyn sopimuksen omien 
menettelyjensä mukaisesti. Sopimus tulee voimaan, kun Puola ilmoittaa tarvittavien 
sisäisten menettelyjensä päätökseen saattamisesta. Siihen saakka sopimusta sovelletaan 
väliaikaisesti 21 päivästä helmikuuta 1996. 
Olisin kiitollinen, jos voisitte varmistaa hallituksenne hyväksyvän edellä esitetyn. 
Vastaanottakaa, Arvoisa Herra, korkeimman kunnioitukseni vakuutus." 
Minulla on kunnia vahvistaa hallitukseni hyväksyvän kirjeenne sisällön. 
Vastaanottakaa, Arvoisa Herra, korkeimman kunnioitukseni vakuutus. 
Puolan tasavallan hallituksen puolesta 
t> 
Liite Euroopan yhteisöjen komission ja Puolan Brysselissä 21 ja 22 päivänä 
marraskuuta 1995 pidetyn kokouksen pöytäkirjaan 
1. Eurooppa-sopimuksen ja erityisesti sen 68,69,70 ja 74 artiklan mukaisesti Puolan 
tavoitteena on soveltaa Euroopan unionin standardeja ja varmennusjärjestelmää. 
2. Tätä tarkoitusta varten Puolan ja Euroopan unionin yhteistyöllä autetaan Puolaa 
sisällyttämään Euroopan unionin vaatimukset ja varmennusmenettelyt 
lainsäädäntöönsä 
3. Tämän tavoitteen saavuttamiseksi yhteisö ja Puola toimivat yhteisesti sovitun 
suunnitelman ja aikataulun mukaisesti seuraavia suuntaviivoja noudattaen: 
4. Komissio toimittaa Puolalle mahdollisimman nopeasti: 
a) tarvittavat tieto- ja viestintäjärjestelmät; 
b) teknistä neuvontaa, koulutusta pyydettäessä ja konsultointia; 
c) komissio tutkii mahdollisuutta lisätä puolalaisten laboratorioiden ja 
varmennuselinten suoritus- ja toimintakykyä ja antaa teknistä tukea tähän 
tarkoitukseen. 
Teknistä apua ja rahoitustukea myönnetään Phare-ohjelman Puolaa koskevasta 
toimintaohjelmasta käytettävissä olevien varojen asettamissa rajoissa. 
5. Kun puolalaisten varmennuslaitosten tekninen toimintakyky on arvioitu 
perusteellisesti, huomio kiinnitetään sopimuksiin vastavuoroisesta tunnustamisesta. 
Osapuolet ilmoittavat haluavansa saavuttaa ensimmäiset tällaisia sopimuksia 
koskevat myönteiset tulokset vuonna 1996, jos Puolan viranomaisten nimeämät 
puolalaiset vaatimustenmukaisuuden arviointilaitokset täyttävät Euroopan unionin 
yhdenmukaistetuissa teknisissä määräyksissä vahvistetut vaatimukset. 
6. Puola ilmoittaa aikovansa sisällyttää lainsäädäntöönsä asiaa koskevat yhteisön 
direktiivit määriteltävien edellytysten mukaisesti. 
7. Kuluttajansuojelun tärkeys Puolalle ja Euroopan unionille huomioon ottaen 
sovitaan, että: 
a) unionista peräisin olevia laillisesti kaupanpidettyjä tai varmennettuja 
tuotteita ei tarvitse varmentaa Puolassa; tätä tarkoitusta varten puolalainen 
osapuoli tekee kaikki tarvittavat muutokset Puolan lainsäädäntöön kolmen 
kuukauden kuluessa testausta ja varmennusta käsittelevän neuvoston 
toimivallan osalta; nämä muutokset pannaan täytäntöön uudella hallituksen 
parlamentille jättämällä lailla, joka korvaa voimassa olevan testausta ja 
varmennusta koskevan lain; 
b) yllä olevien kohtien määräysten mukaisesti niiden tuotteiden osalta, joihin 
on sovellettava pakollista kolmannen osapuolen varmentamista Euroopan 
unionissa, Euroopan unionin viranomaiset hyväksyvät Puolan 
viranomaisten nimeämien puolalaisten vaatimustenmukaisuuden 
arviointielinten antamat todistukset Puolan ja Euroopan unionin välillä 
allekirjoitettavien keskinäistä tunnustamista koskevien sopimusten 
mukaisesti, kun puolalaisia vaatimustenmukaisuuden arviointielimiä 
pidetään pätevinä; 
c) Puolan viranomaiset ottavat kuitenkin vastaan kansalaisten, julkishallinnon 
tai yritysten esittämiä valituksia Euroopan unionista peräisin olevista 
kaupanpidetyistä taj varmennetuista Puolaan viedyistä tuotteista, ja ne 
voivat ilmoittaa niistä Euroopan komissiolle liittäen mukaan asiaa koskevat 
tiedot. Tällaisissa tapauksissa osapuolet aloittavat välittömästi neuvottelut 
molempia osapuolia tyydyttävän ratkaisun löytämiseksi. 
8. Osapuolet tapaavat puolen vuoden välein arvioidakseen yllä mainittujen 
määräysten täytäntöönpanossa tapahtunutta edistystä. 
9. Puolalainen osapuoli sitoutuu panemaan täytäntöön aiheelliset säännökset 
seuraamusten soveltamatta jättämisen jatkamiseksi. 
10. Osapuolet sopivat virallistavansa tämän asiakirjan kirjeenvaihtona. 
> 
JULISTUS TULKINTAA KOSKEVISTA YKSITYISKOHTAISISTA SÄÄNNÖISTÄ 
Edellä 7 kohdan a alakohdan täytäntöönpanemiseksi valmistaja tai tuoja antavat Euroopan 
yhteisön lainsäädännön mukaisesti vaadittavan kolmannen osapuolen todistuksen tai 
vaatimustenmukaisuusvakuutuksen kerran kultakin tuotteelta. Tuotteet hyväksytään Puolan 
markkinoille laskettaviksi mahdollisimman pian ja viimeistään kaksi viikkoa näiden 
asiakirjojen esittämisen jälkeen. Tämän menettelyn kulujen ymmärretään rajoittuvan 
tavanomaisiin hallintokuluihin. Tällä perusteella Puolassa kaupanpidettäväksi 
hyväksyttyyn tuotteeseen ei sovelleta muuta tarkastusta. 
Yhteisön ja jäsenvaltioiden voimassa olevan asiaa koskevan lainsäädännön mukaisesti 
valmistajan siviili- ja rikosoikeudellinen vastuu voidaan tutkia kansallisissa 
tuomioistuimissa. 
8 
ISSN 1024-4492 
KOM(96) 260 lopullinen 
ASIAKIRJAT 
FI U 
Luettelonumero : CB-CO-96-270-FT-C 
ISBN 92-78-05262-0 
Euroopan yhteisöjen virallisten julkaisujen toimisto 
L-2985 Luxemburg 
1